AngloGold Ashanti verwag verkoop van Mponeng in 2020 - Solidariteit WêreldSolidariteit Wêreld
Tuis › Soldeer › AngloGold Ashanti verwag verkoop van Mponeng in 2020
AngloGold Ashanti verwag verkoop van Mponeng in 2020
Donderdag | 31 Oktober | 2019
BusinessLive berig dat AngloGold Ashanti (AGA) na verwagting in die eerste helfte van 2020 'n verkoopooreenkoms vir sy laaste SA bates sal sluit, wat die einde van sy blootstelling in hierdie land sal beteken.
"Die proses verloop baie goed; presies volgens plan. Daar is baie groot belangstelling deur 'n gekwalifiseerde lys van moontlike kopers. Die moontlike kopers se omsigtigheidsondersoeke is nou afgehandel en die volgende fase is waar ons definitiewe aanbiedings ontvang, wat ons in die komende weke verwag," het die hoof- uitvoerende beampte, Kelvin Dushnisky, gesê.
Nadat AGA se Suid-Afrikaanse bates tot 'n enkele ondergrondse myn by Mponeng, op 4 km diep die wêreld se diepste myn, en 'n uitskotbehandelingsaanleg verminder is, het AGA besluit om daardie oorblywende bates te verkoop. AGA voer aan dat die maatskappy elders in sy portefeulje beter opbrengs op sy kapitaalbeleggings sal kry.
'n Belegging van meer as 'n miljard rand is by Mponeng nodig om die myn se lewe tot 20 jaar meer as die bestaande agt jaar te verleng. Die mees waarskynlike kopers is Harmony Gold en Sibanye-Stillwater, wat ook goudmyne naby Mponeng besit.